159 
tykke Tappe. Puppen ligner ganske Imago, i sammenrullet Til- 
stand. Imago's Sammenrulningsevne er vel en Følge af Puppens 
Form. Vingeskællene ere paafaldende store og staa ud til Siderne. 
Kokon'en er (saalænge Larven ligger i den) gullig-klar. Den er 
” ikke spunden frit, men slutter fast til Cellens Vægge, saa at den 
danner en Beklædning af disse. Ved nærmere Undersøgelse viser 
den sig at bestaa af 2 Lag: et ydre spindelvævsagtigt, som er 
fæstet til Røret og fortil hænger sammen med en plan , Skillevæg", 
der er anbragt lidt indenfor Randen af Kokon'ens ydre Lag. 
Indenfor findes en tæt, men klar, stiv, afrundet Kokon, der lader 
sig løsne helt fra det ydre Lag. I Bunden er den lidt brunlig. 
